Jaanuar 1939

**Jaanuar 1939**, kronoloogia

## 1. jaanuar
*Saksa Riigis jõustus väikeettevõtete kohustus pidada korralikku raamatupidamist. 
*Philipp Etter astus Šveitsi liidupresidendi ametisse. 
*Saksa Riigis jõustus juutide nimemuutmismäärus.
*Saksa Riigis jõustusid 30. aprillil 1938 vastu võetud noorsookaitseseadus ja tööajamäärus.
*Ühes Palo Alto garaažis asutasid William (Bill) Hewlett ja David Packard teadusinstrumente tootva ettevõtte Hewlett-Packard. Seda garaaži peetakse tänapäeval Silicon Valley sünnikohaks.
*Texas A&M tuli USA meistriks kolledžijalgpallis. 
*Füüsik Enrico Fermi lahkus Itaaliast, et siirduda USA-sse.

## 2. jaanuar
*Kogu Saksa Riigis hakkas toimima postihoiukassateenistus. 
*California kuberneri kohal vahetas Frank Finley Merriami välja Culbert Levy Olson.
*USA ajakiri Time valis ajakirja Time aasta inimeseks Adolf Hitleri. 

## 4. jaanuar
*Hispaania kodusõjas hõivasid Francisco Franco väed Artesa de Segre.

## 5. jaanuar
*Jaapani peaministriks sai Hiranuma Kiichirō.
*Amelia Earhart kuulutati surnuks. 

## 7. jaanuar
*Toimusid kõnelused Benito Mussolini, Halifaxi ja Neville Chamberlaini vahel.
*Soome ja Rootsi sõlmisid esialgse kokkuleppe Ahvenamaa kindlustamise kohta.  

## 6. jaanuar
*Ajakiri Naturwissenschaft avaldas tõendid selle kohta, et Otto Hahnil on õnnestunud aatomituuma lõhestamine. 
*Poola ja Saksa Riigi läbirääkimistel lükkas Poola tagasi Saksa Riigi valitsuse nõudmise, et Danzigi vabalinn liidendataks Saksamaaga. 
*Ilmus nädalalehe L'Esquella de la Torratxa viimane number. 

## 9. jaanuar
* Berliinis avati uus Riigikantselei, milles oli 400 ruumi ja mis hõlmas terve kvartali. 

## 11. jaanuar
*Suurbritannia peaminister Neville Chamberlain kohtus Roomas Benito Mussoliniga.
*Toimus lennuki Lockheed P-38 Lightning esimene lend. 
*Iirimaal kutsus Galways toimunud INTO kongress valitsust üles tühistama abielus naisõpetajate kutsekeelu.

## 12. jaanuar
*Moodustati RAF Auxiliary Air Force Reserve. 

## 13. jaanuar
*Rajati Kuopio piiskopkond. Esimeseks piiskopiks nimetati Eino Sormunen. 

## 14. jaanuar
*Ajakirjandusele teatati, et Adolf Hitlerit tuleb nüüd nimetada lihtsalt "füürer", mitte "füürer ja riigikantsler".
*CBS-is algas raadioseriaal "Honolulu Bound".  
    
## 13. jaanuar
*Ungari liitus Berliini-Rooma teljega.
*Austraalias Victoria osariigis hukkus metsatulekahjus 71 inimest ("must reede").

## 14. jaanuar
*USA-s asutati Federal Real Estate Board.  

## 16. jaanuar
*NBC USA lõunaranniku jaamades algas raadioseriaal "I Love a Mystery".
*Londonis, Birminghamis, Manchesteris ja Alnwickis plahvatasid IRA pommid.

## 19. jaanuar
*Saksa Riigipanga presidendiks sai Hjalmar Schachti asemel Walther Funk. 

## 20. jaanuar
*Asutati Soome Akadeemia. 

## 21. jaanuar
*Avati Valgevene NSV Riiklik Pildigalerii (praegu Valgevene Riiklik Kunstimuuseum).

## 24. jaanuar
*Burgoses kirjutati alla Saksa-Hispaania kultuurilepingule.
*Pesapalli kuulsuse halli valiti George Sisler, Eddie Collins ja Willie Keeler.

## 25. jaanuar
*Tšiilis Chilláni linnas oli 8,3-magnituudine maavärin. Hukkus umbes 28 000 inimest. 

## 26. jaanuar
*Hispaania kodusõjas hõivasid Francisco Franco väed Itaalia vägede abiga vastupanuta Barcelona.

## 27. jaanuar
*Endine Saksa keiser Wilhelm II pidas Doornis 80. sünnipäeva.

## 29. jaanuar
*Karl Bode püstitas oma helikopteriga maailma kõrgusrekordi, tõustes 3427 m kõrgusele. 

## 31. jaanuar
*Riigikodanikeseaduse juurde kuuluva määrusega tühistusid Saksa Riigis juutidest apteekrite, hambaarstide ja loomaarstide aprobatsioonid.
*Adolf Hitler pidas Saksamaa Riigipäevas kõne, milles ta kuulutas, et uue maailmasõja korral hävitatakse "juudi rass Euroopas".

## Kuupäevata
*General Motors Electro-Motive Division võttis kasutusele veduri EMD SW1.